ગોમતીપુર વિસ્તારમાં આવેલ શકરા ઘાંચીની ચાલીમાં રહેતા અને વડોદરા કેરટેકરમાં નોકરી કરતા અમરીશભાઇ મહેશભાઇ મેકવાને વ્યાજખોર વિરુદ્ધમાં ગોમતીપુર પોલીસ સ્ટેશનમાં ફરિયાદ કરી છે. ફરિયાદમાં કરેલા આક્ષેપ પ્રમાણે અમરાઇવાડી વિસ્તારમાં રહેતા અને વ્યાજનો ધંધો કરતા જિજ્ઞેશ ખંડવી પાસેથી અમરીશભાઇએ ૭૫૦૦૦ રૂપિયા વ્યાજ પર લીધા હતા. અમરીશભાઇએ જિજ્ઞેશને વ્યાજ સાથે મૂડી પરત આપી દીધી હતી. તારીખ ૧૩મી જાન્યુઆરીના રોજ અમરીશભાઇ તેમનાં પત્ની વિનિતા સાથે અમદાવાદ ઉત્તરાયણ મનાવવા માટે આવ્યા હતા.